Novak Đoković

Novak Đoković, prípadne aj Novak Djoković (srbskou cyrilikou Новак Ђоковић, srbskou latinkou Novak Đoković alebo Novak Djoković; * 22. máj 1987) je súčasný profesionálny srbský tenista. V júli 2011 bol prvý krát na 1. mieste medzinárodného rebríčka ATP.

Počas svojej kariéry vyhral 73 turnajov ATP: v Amersfoorte, v Metách, v Adelaide, Estorile a vo Viedni (prvé dva v roku 2006, ďalšie v roku 2007), Dubaji, Belehrade, Pekingu a Bazileji (2009). V roku 2010 v Dubaji a Pekingu, v roku 2011 v Dubaji a Belehrade. Vyhral 32 turnajov ATP Masters Series - v Miami (2007, 2011 a 2012), Montreale (2007 a 2011), Indian Wells (2008 a 2011), Madride (2011), Ríme (2008 a 2011), Paríži (2009) a záverečný turnaj v Šanghaji (2008).

Jeho najlepšími výsledkami na grandslamových turnajoch sú výhry na Australian Open v rokoch 2008, 2011, 2012, 2013, 2015,  2016, 2019, 2020 na French Open 2016, vo Wimbledone 2011, 2014, 2015, 2018, 2019 a na US Open 2011, 2015, 2018. Na olympiáde v Pekingu v roku 2008 získal bronzovú medailu. Na turnaji roku ATP Masters Cup v Šanghaji zvíťazil vo finále nad ruským tenistom Nikolajom Davydenkom 2:0 na sety (6:1, 7:5).

Životopis 
Novak Djoković sa narodil 22. mája 1987 v srbskom hlavnom meste Belehrad. Tenis začal hrať ako 4-ročný a profesionálom sa stal v 16-tich. Otec chcel mať z neho futbalistu alebo lyžiara, ale on už odmalička vynikal na kurte veľkou ctižiadostivosťou a zanietením. V 12. rokoch začal navštevovať Akadémiu Nikolu Pilića v Mníchove, kde strávil dva roky. Potom ho trénoval Talian Ricardo Piatti, ktorý sa staral aj o Chorváta Ivana Ljubičića. V roku 2004 sa ako junior dostal súčasne do singlového aj deblového (s Jenkinsom) semifinále na Australian Open. 

Uprednostňuje hru na tvrdom povrchu, ale považuje sa za všestranného hráča. Jeho najsilnejším úderom je bekhend po čiare. 

Od roku 2006 (s prestávkou v rokoch 2017 - 2018) ho vedie bývalý daviscupový reprezentant Slovenska Marián Vajda. Spolupracoval s kondičným trénerom Salvadorom Sosom. V roku 2021 je jeho trénerom aj Goran Ivanišević, s ktorým Djokovič spolupracuje od roku 2019. Ivanišević koučoval Djokoviča bez Vajdu napríklad v Melbourne, na Australian Open 2021.

Používa raketu Head a oblieka ho značka Lacoste. Jeho vzorom bol Pete Sampras. Hovorí srbsky, nemecky a anglicky.

Rodičia Srđan a Dijana vlastnia v Srbsku už 15 rokov pizzeriu a palacinkáreň. Otec, strýko a teta boli profesionálnymi lyžiarmi, otec bol aj výborným futbalistom. Má dvoch mladších bratov, Marka a Đorđa, ktorí sa tiež venujú tenisu.

Tenisová kariéra 
Už ako 19-ročný tenista sa v roku 2006 zúčastnil spolu s Anou Ivanovićovou Hopmanovho pohára, kde páru tesne ušla finálová účasť.

V dobrých výkonoch zo začiatku roka pokračoval počas celej sezóny, čo ho neustále posúvalo na vyššie pozície v rebríčku ATP Entry Ranking. Rok 2006 začal ako 78. hráč sveta, ale účasťou vo štvrťfinále na Roland Garros a 4. kolom vo Wimbledone sa dostal do prvej 40. Len tri týždne po Wimbledone vyhral svoj premiérový titul v Amersfoorte bez straty setu vo finále proti Nicolasovi Massuovi. Druhé turnajové víťazstvo získal v Metách a to ho po prvýkrát posunulo medzi 20 najlepších hráčov sveta. 

Rok 2007 začal ďalším víťazstvom na prvom turnaji roku v Adelaide. Jeho výkony na podujatiach ATP Master Series v Indian Wells a Miami, kde bol finalistom a v druhom spomínanom turnaji víťazom, ho posunuli do prvej svetovej desiatky. V týchto turnajoch dosiahol prvé dve finálové účasti po sebe na podujatiach série Masters a porazil vychádzajúcu hviezdu Andyho Murrayho v oboch semifinálových zápasoch bez straty setu. Finále v Indian Wells prehral s Rafaelom Nadalom, ale vynahradil si to, keď ho zdolal vo štvrťfinále v Miami 6-3 6-4. Vo finále vyhral nad vracajúcim sa Argentíčanom Guillermom Cañasom 6-3 6-2 6-4 a získal tak premiérový titul zo série Masters. O mesiac neskôr pridal ďalší úspech z turnaja v Portugalsku. V dosiaľ najmladšom obsadení finále Estoril Open porazil Francúza Richarda Gasqueta v troch setoch 7-6 0-6 6-1.

Davis Cup 
Je veľmi dobrý priateľ britského hráča (a svojho občasného partnera vo štvorhrách) Andy Murrayho. Ten bol súčasťou tímu Veľkej Británie, ktorý porazila reprezentácia Srbska a Čiernej Hory v Davis Cupe v Glasgowe v apríli roku 2006. Djoković získal rozhodujúce víťazstvo 9. apríla porážkou Grega Rusedskeho v štyroch setoch, čím dostal svoj tím do vedenia 3-1 na zápasy.

Grand Slam 
Djoković je 20-násobný grandslamový víťaz. Prvý titul získal v roku 2008, keď na turnaji Australian Open vo finále porazil Jo-Wilfrieda Tsongu 4-6 6-4 6-3 7-6(2). Druhý titul získal na rovnakom turnaji v roku 2011, keď porazil Brita Andyho Murrayho v troch setoch 6-4 6-2 6-3.

Štatistiky kariéry

Finálové účasti na turnajoch ATP 

výhry (29)

prehry (14)

Štvorhra - výhry (1)

Štvorhra - prehry (1)

Grandslamové finále

Dvojhra: 30 (20 titulov, 10 prehier)

Grandslamové účasti - prehľad

Dvojhra

Referencie

Externé odkazy 

 Oficiálna stránka
 Profil na tenniscorner.net
 Štatistiky a výsledky (slovensky)

Srbskí tenisti
Srbskí bronzoví olympijskí medailisti
Víťazi Australian Open
Víťazi French Open
Víťazi Wimbledonu
Víťazi US Open
Osobnosti z Belehradu
Tenisti na Letných olympijských hrách 2016